यूसुफ एस्टीज
यूसुफ एस्टीज या युसुफ एस्टेस (जन्म : 1 जनवरी, 1944) (अंग्रेज़ी:Yusuf Estes) अमेरिकी मुस्लिम हैं, जिन्होंने 1991 में ईसाई धर्म से इस्लाम धर्म अपना लिया था। उन्होंने बताया था कि वह अमेरिकी जेल ब्यूरो में एक पादरी थे। मिस्र के मुहम्मद नामी व्यापारिक साझेदार से धार्मिक वार्तालाप से वो इस्लाम से प्रभावित हुए। सितंबर 2000 में संयुक्त राष्ट्र में आयोजित धार्मिक नेताओं के लिए संयुक्त राष्ट्र विश्व शांति सम्मेलन में एक प्रतिनिधि थे।